આ અંગેની વિગત એવી છે કે અમદાવાદ શહેરના નરોડા વિસ્તારમાં નરોડા ગામમાં હરિઓમ આશ્રમની પાછળ રહેલી પ્રિયંકા વોરા નામની ર૩ વર્ષની યુવતિને કૃણાલ બાબુભાઈ વોરા નામના યુવક સાથે પરિચય કેળવાતા બંનેએ ર વર્ષ પહેલા પ્રેમલગ્ન કર્યાં હતાં. તા. ૬.ર. ૧૭ના રોજ પ્રેમલગ્ન કર્યાં બાદ પ્રિયંકા ગાંધીનગરની હદમાં આવતા મોટા ચિલોડામાં આસ્થા ફલેટમાં રહેતા કૃણાલ વોરા સાથે રહેવા જતી રહી હતી પ્રેમલગ્ન કર્યાં બાદ પ્રથમ છ મહિના સુધી તેને સારી રીતે રાખવામાં આવી હતી પરંતુ ત્યારબાદ પતિ કૃણાલ દ્વારા તેના ઉપર અત્યાચાર ગુજારવાનું શરૂ કર્યું હતું.